Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: 2/2002.(I.11.)Korm. rendeletet).
Paragraph Index: 152

b) amelyek fõ vagy kiegészítõ tevékenységi körébe nem tartozik a veszélyes áru szállítás, ill. az ezzel kapcsolatos be- és kirakás, de esetenként részt vesznek olyan veszélyes áruk belföldi szállításában vagy az ehhez kapcsolódó ki- és berakásában, amelyek csak kisebb veszélyt vagy környezeti kockázatot jelentenek. 1.8.3.3 A tanácsadó fõ feladata, hogy a vállalkozás vezetõjének felelõssége mellett minden lehetséges módon és ténykedéssel elõsegítse, hogy a vállalkozás az érintett tevékenységét a hatályos szabályoknak megfelelõen és a lehetõ legbiztonságosabb módon végezze. A tanácsadónak a vállalkozás tevékenységére vonatkozóan a következõk a feladatai: – annak figyelemmel kísérése, hogy betartják-e a veszélyes áruk szállítását szabályozó elõírásokat; – tanácsadás a vállalkozás számára a veszélyes áruk szállítását illetõen; – éves jelentés készítése a vállalkozás vezetõsége, vagy adott esetben a helyi hatóság számára a vállalkozás veszélyes áruk szállításával kapcsolatos tevékenységérõl. Az éves jelentéseket öt évig meg kell õrizni, és a hatóság kérésére be kell mutatni. A tanácsadónak ezen kívül kötelessége figyelemmel kísérni a vállalkozás érintett tevékenységére vonatkozóan a következõk gyakorlati végrehajtását és az ezzel kapcsolatos eljárásokat: – a szállítandó veszélyes áruk azonosítására vonatkozó szabályok betartását; – azt, hogy a vállalkozás figyelembe veszi-e a szállítójármûvek vásárlásánál a szállítandó veszélyes áruval kapcsolatos különleges követelményeket; – a veszélyes áruk szállítására, ki- és berakására használt felszerelések ellenõrzésére szolgáló eljárásokat; – a vállalkozás alkalmazottainak megfelelõ képzését, és a képzésrõl szóló jelentések, okmányok õrzését, nyilvántartását; – a szállítás vagy a ki- és berakás biztonságát veszélyeztetõ baleset vagy rendkívüli esemény esetén a megfelelõ veszélyelhárítási eljárások alkalmazását; – a szállítás vagy a ki- és berakás alatt észlelt súlyos balesetek, rendkívüli események vagy súlyos szabálytalanságok okának felderítését, vagy amennyiben szükséges, jelentés készítését; – a balesetek, rendkívüli események vagy súlyos szabálytalanságok ismétlõdésének megakadályozását célzó megfelelõ eljárások alkalmazását; – az alvállalkozók vagy harmadik felek kiválasztásakor és igénybevételekor a veszélyes áruk szállításával kapcsolatos jogi elõírások és különleges követelmények figyelembevételét; – annak ellenõrzését, hogy a veszélyes áruk szállításában, ki- és berakásában részt vevõ alkalmazottak részletes technológiai utasítást és oktatást kapnak; – a veszélyes áruk szállításakor, ki- és berakásakor fennálló veszélyek tudatosítását szolgáló intézkedések meghozatalát; – olyan ellenõrzési eljárások foganatosítását, melyek azt hivatottak biztosítani, hogy a jármûveken a kötelezõ okmányok és biztonsági felszerelések a szabályoknak megfelelõ formában megtalálhatók; – olyan ellenõrzési eljárások foganatosítását, melyek a ki- és berakással kapcsolatos szabályok betartását biztosítják. 1.8.3.4 A tanácsadó lehet a vállalkozás vezetõje is, a vállalkozásban más feladatkört is ellátó személy vagy a vállalkozás közvetlen alkalmazásában nem álló személy, amennyiben alkalmas a tanácsadó feladatainak ellátására. 1.8.3.5 Minden érintett vállalkozásnak az illetékes hatóság vagy az egyes Szerzõdõ Felek által e célra kijelölt testület kérésére közölnie kell, hogy ki a tanácsadója. 1.8.3.6 Ha egy szállítás, ill. az áruk ki- vagy berakása közben bekövetkezett baleset személyeket, anyagi javakat vagy a környezetet érinti, vagy bennük kárt okoz, az érintett vállalkozás tanácsadójának a lényeges információk összegyûjtése után baleseti jelentést kell készítenie a vállalkozás vezetõsége vagy adott esetben a helyi hatóság részére. Ez a jelentés azonban nem helyettesíti a vállalkozás vezetésének jelentését, amely bármilyen más nemzetközi vagy belföldi szabályozás alapján szükséges. 1.8.3.7 A tanácsadónak a közúti szállításra érvényes bizonyítvánnyal kell rendelkeznie. A bizonyítványt az illetékes hatóságnak vagy az egyes Szerzõdõ Felek által e célra kijelölt testületnek kell kiadnia. 1.8.3.8 A bizonyítvány megszerzéséhez a jelöltnek képzésben kell részt vennie, és a Szerzõdõ Fél illetékes hatósága által jóváhagyott vizsgát kell tennie. 1.8.3.9 A képzés fõ célja, hogy a jelölt megfelelõ tudást szerezzen a veszélyes áruk szállításában rejlõ veszélyekrõl, az adott szállítási módra vonatkozó jogszabályokról, rendeletekrõl és hatósági elõírásokról, valamint az 1.8.3.3 bekezdés szerinti feladatokról. 1.8.3.10 A vizsgát az illetékes hatóságnak vagy az általa kinevezett vizsgáztató szervezetnek kell megszerveznie. A vizsgáztató szervezetet írásban kell kinevezni. A kinevezést, amely korlátozott idõtartamú is lehet, a következõ kritériumok alapján kell kiadni: – a vizsgáztató szervezet szakmai alkalmassága; – a vizsgáztató szervezet által javasolt vizsgáztatási forma részletes leírása; – a vizsgáztatás pártatlanságának biztosítására vonatkozó intézkedések; – a szervezet függetlensége bármely, biztonsági tanácsadót alkalmazó természetes vagy jogi személytõl. 1.8.3.11 A vizsga célja meggyõzõdni arról, hogy a jelölt az 1.8.3.7 bekezdésben elõírt bizonyítvány megszerzéséhez szükséges szintû tudással rendelkezik-e a tanácsadóra háruló, az 1.8.3.3 bekezdésben felsorolt feladatok ellátásához. A vizsgának a következõ témákra kell kiterjednie:

Source: https://magyarkozlony.hu/hivatalos-lapok/b27c163eb314d37ee7d587732e4e0311f677c5fb/dokumentumok/bee2fb4a6be7bb921a189013f08b401db971a92c/letoltes